พระราชกฤษฎีกากำหนดเขตที่ดิน ในท้องที่ตำบลบึงทับแรต ตำบลหนองหลวง ตำบลลานกระบือ ตำบลจันทิมา ตำบลโนนพลวง อำเภอลานกระบือ ตำบลคลองพิไกร ตำบลเขาคีริส อำเภอพรานกระต่าย และตำบลมหาชัย อำเภอไทรงาม จังหวัดกำแพงเพชร ให้เป็นเขตปฏิรูปที่ดิน พ.ศ. 2542
พระราชกฤษฎีกา
พระราชกฤษฎีกา
กำหนดเขตที่ดิน
ในท้องที่ตำบลบึงทับแรต ตำบลหนองหลวง
ตำบลลานกระบือ
ตำบลจันทิมา ตำบลโนนพลวง อำเภอลานกระบือ
ตำบลคลองพิไกร
ตำบลเขาคีริส อำเภอพรานกระต่าย
และตำบลมหาชัย
อำเภอไทรงาม จังหวัดกำแพงเพชร
ให้เป็นเขตปฏิรูปที่ดิน
พ.ศ. ๒๕๔๒
 

ภูมิพลอดุลยเดช ป.ร.
ให้ไว้ ณ วันที่ ๑๘
กุมภาพันธ์ พ.ศ. ๒๕๔๒
เป็นปีที่ ๕๔
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้

ประกาศว่าโดยที่เป็นการสมควรกำหนดเขตที่ดิน
ในท้องที่ตำบลบึงทับแรต ตำบลหนองหลวงตำบลลานกระบือ ตำบลจันทิมา ตำบลโนนพลวง
อำเภอลานกระบือ ตำบลคลองพิไกร ตำบลเขาคีริส อำเภอพรานกระต่าย และตำบลมหาชัย อำเภอไทรงาม
จังหวัดกำแพงเพชร ให้เป็นเขตปฏิรูปที่ดิน

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า
"พระราชกฤษฎีกากำหนดเขตที่ดินในท้องที่ตำบลบึงทับแรต ตำบลหนองหลวง
ตำบลลานกระบือ ตำบลจันทิมา ตำบลโนนพลวงอำเภอลานกระบือ ตำบลคลองพิไกร ตำบลเขาคีริส
อำเภอพรานกระต่าย และตำบลมหาชัยอำเภอไทรงาม จังหวัดกำแพงเพชร
ให้เป็นเขตปฏิรูปที่ดิน พ.ศ. ๒๕๔๒"

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

มาตรา ๓
ให้ที่ดินในท้องที่ตำบลบึงทับแรต ตำบลหนองหลวง ตำบลลานกระบือ ตำบลจันทิมา
ตำบลโนนพลวง อำเภอลานกระบือ ตำบลคลองพิไกร ตำบลเขาคีริส อำเภอพรานกระต่าย
และตำบลมหาชัย อำเภอไทรงาม จังหวัดกำแพงเพชร
ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา ๔
ให้รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ชวน หลีกภัย
นายกรัฐมนตรี

[เอกสารแนบท้าย]

๑. พระราชกฤษฎีกากำหนดเขตที่ดิน ในท้องที่ตำบลบึงทับแรต
ตำบลหนองหลวงตำบลลานกระบือ ตำบลจันทิมา ตำบลโนนพลวง อำเภอลานกระบือตำบลคลองพิไกร
ตำบลเขาคีริส อำเภอพรานกระต่าย และตำบลมหาชัย อำเภอไทรงาม จังหวัดกำแพงเพชร ให้เป็นเขตปฏิรูปที่ดินพ.ศ.
๒๕๔๒

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากในท้องที่ตำบลบึงทับแรต ตำบลหนองหลวง ตำบลลานกระบือ ตำบลจันทิมา
ตำบลโนนพลวง อำเภอลานกระบือตำบลคลองพิไกร ตำบลเขาคีริส อำเภอพรานกระต่าย
และตำบลมหาชัย อำเภอไทรงาม จังหวัดกำแพงเพชร
มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้

























วิภา/ปรับปรุง
๑๒ มกราคม .๒๕๕๘



[๑] ราชกิจจานุเบกษา
เล่ม ๑๑๖/ตอนที่ ๑๒ ก/หน้า ๔๓/๓ มีนาคม ๒๕๔๒